**ΕΡΤ2 – Ενημερωτικό σημείωμα και τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**ΣΑΒΒΑΤΟ 29/6/2024**

**----------------------------**

**17:00 ΚΑΛΛΙΤΕΧΝΙΚΟ ΚΑΦΕΝΕΙΟ (Ε)**

**ΑΦΙΕΡΩΜΑ: 50 ΧΡΟΝΙΑ ΜΕΤΑΠΟΛΙΤΕΥΣΗΣ ΑΠΟ ΤΟ ΑΡΧΕΙΟ ΤΗΣ ΕΡΤ**

**18:00 ΕΛΛΗΝΙΚΗ ΣΕΙΡΑ: «H AΡΧΑΙΑ ΣΚΟΥΡΙΑ» - ΕΡΤ ΑΡΧΕΙΟ (Ε) Κ8 W**

**Κοινωνική-δραματική σειρά, βασισμένη στο ομότιτλο μυθιστόρημα της Μάρως Δούκα, παραγωγής 1983**

**Σκηνοθεσία:** Κώστας Αριστόπουλος

**Σενάριο-διασκευή:** Λία Μεγάλου-Σεφεριάδη

**Συγγραφέας:** Μάρω Δούκα

**Διεύθυνση φωτογραφίας:** Λευτέρης Παυλόπουλος

**Ενδυματολόγος:** Αναστασία Αρσένη

**Παίζουν:** Αλεξάνδρα Λαδικού, Νικήτας Τσακίρογλου, Κατερίνα Μαραγκού, Καίτη Πάνου, Ειρήνη Κουμαριανού, Ειρήνη Ιγγλέση, Σταύρος Τορνές, Μυρτώ Παράσχη, Μιχάλης Γούναρης, Θέμις Μπαζάκα, Κώστας Χαλκιάς, Θάνος Καληώρας, Σπύρος Μαβίδης, Μαριάννα Κουτάλου, Στράτος Παχής, Ντενίζ Μπαλτσαβιά, Αννέτα Παπαθανασίου, Κώστας Μπακάλης, Νατάσα Τσακαρισιάνου, Κώστας Τσιάνος, Πόπη Αλκούλη, Χριστιάνα Φράγκου, Κώστας Κοντογιάννης, Πέτρος Κυρίμης, Λούλα Καναρέλη, Μάνος Βενιέρης

**Γενική υπόθεση:** Η ιστορία της Μυρσίνης (Κατερίνα Μαραγκού), μιας ευαίσθητης και έξυπνης νέας που ενηλικιώνεται την εποχή της δικτατορίας (1967-1974) και γνωρίζει τον κόσμο, κυρίως μέσα από την ερωτική της σχέση με τον Παύλο (Νικήτα Τσακίρογλου), πρώην στέλεχος της Νεολαίας Λαμπράκη, που τη μυεί στο φοιτητικό κίνημα και στις αξίες του αντιδικτατορικού αγώνα.

**Επεισόδιο 1ο.** Η Μυρσίνη γνωρίζει τον Παύλο, στέλεχος της Νεολαίας Λαμπράκη, που αρχίζει να της δίνει μια γεύση ενηλικίωσης και πολιτικής συνειδητοποίησης. Ταυτόχρονα, γνωρίζουμε την οικογένεια της Μυρσίνης στο πατρικό σπίτι. Ο Τέλης, ο πατέρας της κοπέλας, συγκρούεται με τη Ναταλία, τη μητέρα της, εξαιτίας της φιλενάδας του της Ξένιας, ενώ η Λουκία, παιδική φίλη της Ναταλίας και σταθερός δεσμός του Τέλη, τον αποφεύγει για όλα αυτά που συμβαίνουν.

**19:00 ΜΕΓΑΣ ΠΑΝΗΓΥΡΙΚΟΣ ΕΣΠΕΡΙΝΟΣ - ΕΟΡΤΗ ΑΠΟΣΤΟΛΩΝ ΠΕΤΡΟΥ ΚΑΙ ΠΑΥΛΟΥ ΣΤΟΝ ΙΕΡΟ ΒΡΑΧΟ ΤΟΥ ΑΡΕΙΟΥ ΠΑΓΟΥ**

**------------------------------**

**ΚΥΡΙΑΚΗ 30/6/2024**

**----------------------------**

**17:00 ΚΑΛΛΙΤΕΧΝΙΚΟ ΚΑΦΕΝΕΙΟ (Ε)**

**ΑΦΙΕΡΩΜΑ: 50 ΧΡΟΝΙΑ ΜΕΤΑΠΟΛΙΤΕΥΣΗΣ ΑΠΟ ΤΟ ΑΡΧΕΙΟ ΤΗΣ ΕΡΤ**

**18:00 ΕΛΛΗΝΙΚΗ ΣΕΙΡΑ: «H AΡΧΑΙΑ ΣΚΟΥΡΙΑ» - ΕΡΤ ΑΡΧΕΙΟ (Ε) Κ8 W**

**Κοινωνική-δραματική σειρά, βασισμένη στο ομότιτλο μυθιστόρημα της Μάρως Δούκα, παραγωγής 1983**

**Επεισόδιο 2ο.** Κήρυξη της δικτατορίας το 1967. Η Μυρσίνη φεύγει από το σπίτι της για να μάθει νέα. Το ίδιο και ο πατέρας της που πάει στο γραφείο του στην εφημερίδα. Η Καλλιόπη, γκουβερνάντα της Μυρσίνης, αγωνιά γιατί εκείνη αργεί να γυρίσει, ενώ στο μεταξύ έχει συλληφθεί ο οικογενειακός τους φίλος, Ανέστης.

**Επεισόδιο 3ο.** Ο θείος της Ναταλίας, ο συνταξιούχος στρατηγός Ιωακείμ, είναι με το μέρος των συνταγματαρχών. Η οικογένεια της Μυρσίνης, αποφασίζει να πάει στο σπίτι της θείας Βικτωρίας, αδελφής του Τέλη, μήπως μάθουν νεότερα. Η Μυρσίνη ανησυχεί, γιατί ο Παύλος έχει εξαφανιστεί.

**20:00 BEACH VOLLEY - PIRAEUS MASTERS (ΠΛΑΤΕΙΑ ΚΟΡΑΗ) (Ζ) W live streaming & διαθέσιμο στο ERTFLIX**

**22:00 ΤΑ ΠΑΙΔΙΑ ΤΗΣ ΝΙΟΒΗΣ - Επεισόδιο 11ο (Ένα μόνο επεισόδιο)**

**Δραματική - ιστορική σειρά, βασισμένη στο ομότιτλο μυθιστόρημα του ακαδημαϊκού Τάσου Αθανασιάδη, παραγωγής 2004-2005**

**Επεισόδιο 11ο.** Τον κυριότερο λόγο έχουν τα πολιτικά γεγονότα της εποχής. Και κάποια απ’ αυτά ρίχνουν βαριά τη σκιά τους στην κοινωνική ζωή της πόλης, με πρώτο τη δολοφονική απόπειρα κατά του Βενιζέλου.

Κυριότερο γεγονός τοπικού χαρακτήρα, η απελευθέρωση έντεκα Τούρκων ανταρτών, μεταξύ των οποίων ήταν και ο Νταϊκάλ.

Παράλληλα, το εγχείρημα του Τζανή Καντάρογλου να απαγάγει την ανήλικη κόρη του Εβραίου εμπόρου, Γιακόβ Ναχμία, προκαλεί αναστάτωση στο Σαλιχλί.

**23:00 ΜΟΥΣΙΚΟ ΠΡΟΓΡΑΜΜΑ**

**------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**------------------------------**

**00:30 ΟΙ ΜΟΥΣΙΚΟΙ ΤΟΥ ΚΟΣΜΟΥ (Ε) ημέρας**

**01:30 ΣΥΝΑΝΤΗΣΕΙΣ - ΕΡΤ ΑΡΧΕΙΟ (Ε) ημέρας**

**02:30 ΚΑΛΛΙΤΕΧΝΙΚΟ ΚΑΦΕΝΕΙΟ - ΕΡΤ ΑΡΧΕΙΟ (Ε) ημέρας**

**03:30 ΤΑ ΠΑΙΔΙΑ ΤΗΣ ΝΙΟΒΗΣ - ΕΡΤ ΑΡΧΕΙΟ (Ε) ημέρας**

**04:30 ΣΙΣΙ, Η ΝΕΑΡΗ ΑΥΤΟΚΡΑΤΕΙΡΑ (Ε) ημέρας**

**06:00 ΓΚΟΡΝΤΟΝ ΡΑΜΖΙ: ΣΕ ΑΧΑΡΤΟΓΡΑΦΗΤΑ ΝΕΡΑ (Ε) ημέρας**

**--------------------------------**

**ΣΗΜ: Η εκπομπή «ΔΡΟΜΟΙ» (Ε) δεν θα μεταδοθεί.**

**Ακόμα, στο πλαίσιο του Αφιερώματος 50 χρόνια Μεταπολίτευσης από το Αρχείο της ΕΡΤ, από τη Δευτέρα 1η Ιουλίου 2024, κάθε μέρα στις 20:00, θα μεταδίδεται η εκπομπή «Χρόνια Δημοκρατίας» - ΕΡΤ Αρχείο (Ε) Κ8 W, ως εξής:**

**ΔΕΥΤΕΡΑ 1/7/2024, στις 20:00: «ΧΡΟΝΙΑ ΔΗΜΟΚΡΑΤΙΑΣ» - ΕΡΤ ΑΡΧΕΙΟ (Ε) Κ8 W**

**Μια εκπομπή της Μαρίας Ρεζάν, παραγωγής** **1991**

**Επεισόδιο 1ο: «1974 – Μεταπολίτευση»**

Η δημοσιογράφος **Μαρία Ρεζάν** εξετάζει, προβάλλοντας πλούσιο οπτικοακουστικό υλικό, τα σημαντικότερα γεγονότα των πρώτων μηνών της Μεταπολίτευσης, δηλαδή από τις 24 Ιουλίου του 1974 έως το τέλος του έτους.

Η εκπομπή αρχίζει παρουσιάζοντας συνοπτικά τις τελευταίες στιγμές της Δικτατορίας αλλά και τις πρώτες της Μεταπολίτευσης, με την επιστροφή του **Κωνσταντίνου Καραμανλή** από τη Γαλλία και την ανάληψη της πρωθυπουργίας.

Ακολουθεί προβολή βίντεο της **Μελίνας Μερκούρη** να μιλά για την επιστροφή των αυτοεξορίστων στην πατρίδα μετά την πολιτική αλλαγή.

Για την πρώτη δημοκρατική κυβέρνηση που ονομάζεται κυβέρνηση Εθνικής Ενότητας και για τη συμμετοχή του σ' αυτήν, μιλά στην κάμερα της εκπομπής ο κεντρώος τότε πολιτικός **Γεώργιος-Αλέξανδρος Μαγκάκης.**

Εν συνεχεία επιχειρείται η σκιαγράφηση της κατάστασης που επικρατούσε στην κοινωνία σχετικά με τον φόβο ενός νέου πραξικοπήματος, φόβο τον οποίο τόνωναν οι συνεχείς φήμες για νέα επέμβαση του στρατού, κάτι που επιβεβαιώνει και ο **Τζαννής Τζαννετάκης,** σχολιάζοντας τα γεγονότα και την καθοριστική απόφαση του Κωνσταντίνου Καραμανλή να απομακρύνει τις επίλεκτες στρατιωτικές δυνάμεις από την Αθήνα.

Στον διεθνή χώρο, εξελίσσεται η δεύτερη τουρκική εισβολή της Τουρκίας στην Κύπρο, που οδηγεί στην ελληνική απόφαση αποχώρησης της χώρας από το ΝΑΤΟ. Για την εξωτερική πολιτική εκείνης της περιόδου, αλλά και τα λάθη της ελληνικής πλευράς σχολιάζει ο τότε πρεσβευτής της Ελλάδας στη Μεγαλόνησο, **Μιχάλης Δούντας.**

Ραγδαίες αλλαγές, όμως, συντελούνται και στον πολιτιστικό τομέα, ενώ αρχίζουν και οι πρώτες διώξεις εναντίον των συνταγματαρχών.

Ιδιαίτερη μνεία γίνεται, επίσης, στην κατάργηση του νόμου 509, που ως αποτέλεσμα έχει την εκ νέου νομιμοποίηση του ΚΚΕ. Για τη νομιμοποίηση αυτή μιλά ο **Γρηγόρης Φαράκος.**

Ακολούθως, εξετάζεται η δημιουργία των δύο μεγάλων κομμάτων της Μεταπολίτευσης, της Νέας Δημοκρατίας και του ΠΑΣΟΚ. Στο τελευταίο εισχώρησε και η Δημοκρατική Άμυνα, απόφαση την οποία εξηγεί ο κοινωνιολόγος **Γεράσιμος Νοταράς.**

Παρ’ όλα αυτά και παρά τις έντονες αντιδράσεις, στις 17 Νοεμβρίου του 1974 πραγματοποιούνται οι πρώτες δημοκρατικές εκλογές στη χώρα, ενώ στις 8 Δεκεμβρίου αποφασίζεται η διενέργεια δημοψηφίσματος για τη λύση του πολιτειακού ζητήματος.

Την τελευταία αυτή απόφαση για διενέργεια δημοψηφίσματος σχολιάζουν οι **Γεώργιος - Αλέξανδρος Μαγκάκης** και **Μάριος Πλωρίτης.**

Τέλος, ο **Γεώργιος Ράλλης** μιλά για τους κινδύνους που κατάφεραν να αποφύγουν, δεδομένης της ανυπαρξίας κάθε κρατικού μηχανισμού, όσοι πολιτικοί επιφορτίστηκαν ν’ αναλάβουν τότε τη διακυβέρνηση του τόπου στην προσπάθεια για την αποκατάσταση της δημοκρατικής ομαλότητας. Η εκπομπή κλείνει με την προβολή σημαντικών γεγονότων που έλαβαν χώρα στην εξεταζόμενη περίοδο ανά τον κόσμο.

**Παρουσίαση:** Μαρία Ρεζάν  
**Σκηνοθεσία:** Διαγόρας Χρονόπουλος  
**Μουσική επιμέλεια:** Ζακ Μεναχέμ  
**Σκηνικά:** Πέτρος Καπουράλης

**Μοντάζ:** Νίκος Διονυσόπουλος  
**Έρευνα:** Στέφανος Ιωσήφ  
**Παραγωγή:** ΠΑΝΤΑΣ TV  
**Τηλεοπτική διεύθυνση:** Πολ Σκλάβος  
**Διεύθυνση φωτογραφίας:** Κώστας Ποταμιάνος  
**Έρευνα αρχειακού υλικού:** Σταύρος Στάγκος

**ΤΡΙΤΗ 2/7/2024, στις 20:00: «ΧΡΟΝΙΑ ΔΗΜΟΚΡΑΤΙΑΣ» - ΕΡΤ ΑΡΧΕΙΟ (Ε) Κ8 W**

**Μια εκπομπή της Μαρίας Ρεζάν, παραγωγής** **1991**

**Επεισόδιο 2ο: «1975 – Τάκης Λαμπρίας»**

Η δημοσιογράφος **Μαρία Ρεζάν** εξετάζει, προβάλλοντας πλούσιο οπτικοακουστικό υλικό, τη δεύτερη χρονιά της Μεταπολίτευσης, το 1975.

Η δημοσιογράφος κάνει μια μικρή εισαγωγή, θυμίζοντας στους τηλεθεατές τον πρώτο χρόνο της Μεταπολίτευσης, και εν συνεχεία εισέρχεται στην εξεταζόμενη περίοδο, προβάλλοντας το πρωτοχρονιάτικο μήνυμα του τότε πρωθυπουργού Κωνσταντίνου Καραμανλή.

Ακολουθεί η παρουσίαση κάποιων οικονομικών στατιστικών στοιχείων, σε μια προσπάθεια να αποδοθεί η οικονομική κατάσταση των Ελλήνων, ενώ αναφέρονται και ορισμένα σημαντικά παγκόσμια γεγονότα, όπως η πετρελαϊκή κρίση και η προσφυγή της Ελλάδας στο Διεθνές Δικαστήριο της Χάγης, για τα ελληνοτουρκικά θέματα.

Στο εσωτερικό, σημαντική ήταν η πρωτοβουλία της κυβέρνησης Καραμανλή να καταθέσει στη Βουλή το νέο Συνταγματικό σχέδιο και φυσικά η προφυλάκιση των δικτατόρων. Προσπάθεια αναμόρφωσης επιχειρείται, όμως, και στην ελληνική τηλεόραση, με τον πρώην διευθυντή του BBC Χιου Γκριν να επισκέπτεται την Αθήνα, για να εξετάσει το θέμα. Ακολουθεί συζήτηση με τον καλεσμένο της εκπομπής, τον δημοσιογράφο και ευρωβουλευτή, **Τάκη Λαμπρία,** με πρώτο θέμα την ελληνική δημόσια τηλεόραση και το τι πραγματικά συνέβη με την έκθεση που παρέδωσε στην ελληνική κυβέρνηση ο Χιου Γκριν.

Εν συνεχεία, ο καλεσμένος σχολιάζει το πώς δημιούργησε μια τόσο στενή σχέση με τον τότε πρωθυπουργό.

Σύμφωνα με τη δομή της εκπομπής, συνεχίζεται η αφήγηση των σημαντικότερων γεγονότων της εξεταζόμενης χρονιάς με προβολή αρχειακού υλικού, ενώ, παράλληλα, ο καλεσμένος και η παρουσιάστρια έχουν τη δυνατότητα να σχολιάζουν ό,τι επιθυμούν. Πρώτος σταθμός είναι η συζήτηση περί της μη άμεσης φυλάκισης των πρωτεργατών της Δικτατορίας και της καταστροφής των δικτατορικών συμβόλων, ενώ ιδιαίτερη μνεία γίνεται στη δίκη της χούντας και της μετατροπής της θανατικής ποινής των καταδικαστέων σε ισόβια. Ιδιαίτερη μνεία γίνεται, επίσης, στις αντιδράσεις που συνάντησε ο Κωνσταντίνος Καραμανλής στην προσπάθεια σύνδεσης της Ελλάδας με την ΕΟΚ, καθώς και στον υποτιθέμενο αντιαμερικανισμό του.

Ο Τάκης Λαμπρίας, όμως, καλείται να σχολιάσει και τις σχέσεις του τότε Έλληνα πρωθυπουργού με τον Αρχιεπίσκοπο Μακάριο. Όσον αφορά στη διεθνή πολιτική σκηνή, ο καλεσμένος μιλά για τη Μεταπολίτευση της Πορτογαλίας, στην οποία ήταν παρών, αλλά και για τη συμφωνία του Ελσίνκι.

Η εκπομπή τελειώνει με τα γεγονότα του δευτέρου εξαμήνου του 1975 και τη Μαρία Ρεζάν να συζητεί με τον Τάκη Λαμπρία για την τρομοκρατική οργάνωση της 17ης Νοέμβρη και την αποτυχία των αστυνομικών αρχών να την εξαρθρώσουν.

**Παρουσίαση:** Μαρία Ρεζάν  
**Σκηνοθεσία:** Διαγόρας Χρονόπουλος  
**Μουσική επιμέλεια:** Ζακ Μεναχέμ  
**Σκηνικά:** Πέτρος Καπουράλης

**Μοντάζ:** Νίκος Διονυσόπουλος  
**Έρευνα:** Στέφανος Ιωσήφ  
**Παραγωγή:** ΠΑΝΤΑΣ TV  
**Τηλεοπτική διεύθυνση:** Πολ Σκλάβος  
**Διεύθυνση φωτογραφίας:** Κώστας Ποταμιάνος  
**Έρευνα αρχειακού υλικού:** Σταύρος Στάγκος

**ΤΕΤΑΡΤΗ 3/7/2024, στις 20:00: «ΧΡΟΝΙΑ ΔΗΜΟΚΡΑΤΙΑΣ» - ΕΡΤ ΑΡΧΕΙΟ (Ε) Κ8 W**

**Μια εκπομπή της Μαρίας Ρεζάν, παραγωγής** **1991**

**Επεισόδιο 3ο: «1976 – Μίκης Θεοδωράκης»**

Η δημοσιογράφος **Μαρία Ρεζάν** εξετάζει, προβάλλοντας πλούσιο οπτικοακουστικό υλικό, τον τρίτο χρόνο της Μεταπολίτευσης, το 1976.

Η δημοσιογράφος κάνει μια μικρή εισαγωγή στα γεγονότα της προηγούμενης χρονιάς που δημιούργησαν το υπόβαθρο για την εξεταζόμενη χρονιά, ενώ στο κυρίως θέμα εισάγει τον τηλεθεατή μια σταχυολόγηση των σημαντικότερων, τόσο στο εσωτερικό όσο και στο εξωτερικό, γεγονότων του 1976.

Ακολουθεί η παρουσίαση του καλεσμένου και σχολιαστή του συγκεκριμένου επεισοδίου της εκπομπής, που είναι ο μουσικοσυνθέτης, **Μίκης Θεοδωράκης,** ο οποίος αρχικά καλείται να σχολιάσει τη σχετικά σταθερή θέση του απέναντι στο πρόσωπο του Κωνσταντίνου Καραμανλή και την πολιτική του, κυρίως μετά το 1974.

Ακολουθεί συζήτηση για τη δεινή θέση στην οποία βρέθηκε ο ίδιος, λόγω των πολιτικών ιδεών του, για την πολιτική της αντιπολίτευσης και φυσικά για την προσπάθεια δημιουργίας της νέας ΕΔΑ, προσπάθεια, η οποία πολεμήθηκε από τις άλλες αριστερές δυνάμεις και έτσι οδηγήθηκε στην αποτυχία.

Η συνομιλία εισέρχεται σε νέες ατραπούς και εξετάζει την υπόθεση του ερευνητικού πλοίου «Χόρα», που οδήγησε την Ελλάδα και την Τουρκία στα πρόθυρα εμπόλεμης σύρραξης, καθώς και την πολιτική στάση του Ανδρέα Παπανδρέου.

Όσον αφορά στη διεθνή επικαιρότητα, ιδιαίτερη μνεία δίνεται στον θάνατο του Μάο Τσε Τουνγκ, ενώ, παράλληλα, ο καλεσμένος της εκπομπής σχολιάζει την πολιτική του ηγέτη του Κομμουνιστικού Κόμματος Ιταλίας, Ενρίκο Μπερλίνγκουερ.

Σε αρμονία με την έναρξη της παγκόσμιας κινητοποίησης για την οικολογία, ο Μίκης Θεοδωράκης καλείται ν’ απαντήσει στο ερώτημα πως και δεν κινητοποιήθηκε εντονότερα προς οικολογικά θέματα. Η εκπομπή επιστρέφει στην εσωτερική επικαιρότητα και στον πολιτισμό, σχολιάζοντας τη δουλειά που γινόταν στο Τρίτο Πρόγραμμα της ΕΡΤ κατά την περίοδο της διεύθυνσής του από τον Μάνο Χατζιδάκι.

Ζητείται ακόμη η άποψη του καλεσμένου για τον θάνατο του Αλέκου Παναγούλη, που οδήγησε πολλούς να υποστηρίξουν ότι επρόκειτο για δολοφονία. Η εκπομπή κλείνει με τη Μαρία Ρεζάν να ρωτά τον Μίκη Θεοδωράκη αν μετάνιωσε για κάτι που έζησε τα τρία πρώτα χρόνια της Μεταπολίτευσης και με την παρουσίαση μερικών ακόμη σημαντικών γεγονότων που έλαβαν χώρα το 1976.

**Παρουσίαση:** Μαρία Ρεζάν  
**Σκηνοθεσία:** Διαγόρας Χρονόπουλος  
**Μουσική επιμέλεια:** Ζακ Μεναχέμ  
**Σκηνικά:** Πέτρος Καπουράλης

**Μοντάζ:** Νίκος Διονυσόπουλος  
**Έρευνα:** Στέφανος Ιωσήφ  
**Παραγωγή:** ΠΑΝΤΑΣ TV  
**Τηλεοπτική διεύθυνση:** Πολ Σκλάβος  
**Διεύθυνση φωτογραφίας:** Κώστας Ποταμιάνος  
**Έρευνα αρχειακού υλικού:** Σταύρος Στάγκος

**ΠΕΜΠΤΗ 4/7/2024, στις 20:00: «ΧΡΟΝΙΑ ΔΗΜΟΚΡΑΤΙΑΣ» - ΕΡΤ ΑΡΧΕΙΟ (Ε) Κ8 W**

**Μια εκπομπή της Μαρίας Ρεζάν, παραγωγής** **1991**

**Επεισόδιο 4ο: «1977 - Μιχάλης Παπαγιαννάκης»**

Η δημοσιογράφος **Μαρία Ρεζάν** εξετάζει, προβάλλοντας πλούσιο οπτικοακουστικό υλικό, τα γεγονότα του 1977.

Η εκπομπή αρχίζει με συνοπτική προβολή κάποιων εκ των σημαντικότερων γεγονότων που έλαβαν χώρα στην εξεταζόμενη περίοδο.

Ακολουθεί η παρουσίαση του καλεσμένου της εκπομπής που είναι ο ευρωβουλευτής **Μιχάλης Παπαγιαννάκης,** ο οποίος καλείται να ορίσει τη σημασία των όρων αριστερός και προοδευτικός κατά τη δεκαετία του ’90.

Πρώτο θέμα συζήτησης είναι η οικολογία, η εισδοχή της στην πολιτική κατά την περίοδο του Μάη του 1968 και φυσικά οι αγώνες του καλεσμένου εκείνη την περίοδο σε σύγκριση με τους σημερινούς. Η συνομιλία περνά στον χώρο της πολιτικής και στις πολιτικές κρίσεις του καλεσμένου -ο ίδιος σπούδαζε ακόμη στο Μονπελιέ της Γαλλίας- για το τότε ελληνικό πολιτικό τοπίο, ενώ σχολιάζεται ακόμη η σχέση του κράτους με τον πολίτη.

Εν συνεχεία, ο Μιχάλης Παπαγιαννάκης μιλά για το αν υπάρχει ή όχι κρίση συνδικαλιστική, παράλληλα με την πολιτική.

Στο επίκεντρο της τηλεοπτικής κουβέντας, έχοντας ως αφετηρία τον θάνατο του Αρχιεπισκόπου Μακαρίου, έρχεται τόσο το κυπριακό πρόβλημα όσο και η εκλογική αναμέτρηση του 1977, που, κατά την άποψη της δημοσιογράφου, σηματοδότησε τα επόμενα βήματα της Αριστεράς στην Ελλάδα. Ο καλεσμένος της εκπομπής, μάλιστα, καλείται να οριοθετήσει το λάθος ή τα λάθη που έκανε ο αριστερός πολιτικός χώρος μετά την πτώση του δικτατορικού καθεστώτος.

Περνώντας στη διεθνή επικαιρότητα, η συζήτηση στρέφεται στις απόψεις του Μιχάλη Παπαγιαννάκη για τον διεθνή κομμουνισμό, από τον οποίο αποκόπηκε μετά την επίσκεψή του στη Σοβιετική Ένωση το 1962.

Του ζητείται επίσης να σκιαγραφήσει τον Ζακ Ντελόρ, αλλά και την άποψη των Ευρωπαίων για την είσοδο της Ελλάδας στην ΕΟΚ.

Η εκπομπή τελειώνει με τη Μαρία Ρεζάν να ζητεί από τον καλεσμένο της να δώσει έναν σύγχρονο ευρωπαϊκό ορισμό για τη δημοκρατία, καθώς και με την προβολή μερικών επιπλέον σημαντικών γεγονότων της χρονιάς.

**Παρουσίαση:** Μαρία Ρεζάν  
**Σκηνοθεσία:** Διαγόρας Χρονόπουλος  
**Μουσική επιμέλεια:** Ζακ Μεναχέμ  
**Σκηνικά:** Πέτρος Καπουράλης

**Μοντάζ:** Νίκος Διονυσόπουλος  
**Έρευνα:** Στέφανος Ιωσήφ  
**Παραγωγή:** ΠΑΝΤΑΣ TV  
**Τηλεοπτική διεύθυνση:** Πολ Σκλάβος  
**Διεύθυνση φωτογραφίας:** Κώστας Ποταμιάνος  
**Έρευνα αρχειακού υλικού:** Σταύρος Στάγκος

**ΠΑΡΑΣΚΕΥΗ 5/7/2024, στις 20:00: «ΧΡΟΝΙΑ ΔΗΜΟΚΡΑΤΙΑΣ» - ΕΡΤ ΑΡΧΕΙΟ (Ε) Κ8 W**

**Μια εκπομπή της Μαρίας Ρεζάν, παραγωγής** **1991**

**Επεισόδιο 5ο: «1978 - Χρόνης Μίσσιος»**

Η εκπομπή αρχίζει με μια σύντομη αναφορά από τη **Μαρία Ρεζάν** στα κοινωνικά και πολιτικά γεγονότα του έτους από την εσωτερική και εξωτερική πολιτική σκηνή, με σημαντικό σταθμό την 22η Δεκεμβρίου του 1978, οπότε υπογράφηκε στις Βρυξέλλες το πρωτόκολλο της ένταξης της Ελλάδας στην ΕΟΚ.

Ακολουθεί η παρουσίαση, με την αναφορά βιογραφικών στοιχείων, του καλεσμένου της εκπομπής, συγγραφέα **Χρόνη Μίσσιου.**

Γεννήθηκε από γονείς καπνεργάτες το 1930 στην Καβάλα. Πέρασε τα παιδικά του χρόνια σε συνθήκες φτώχειας αρχικά στη γενέτειρά του και στη συνέχεια στη Θεσσαλονίκη. Το σχολείο, για βιοποριστικούς λόγους, το σταμάτησε στη δεύτερη τάξη του δημοτικού. Οργανώθηκε νωρίς στην Αριστερά και στην περίοδο της Κατοχής πήρε μέρος στην Αντίσταση. Το 1947 συνελήφθη και καταδικάστηκε σε θάνατο. Τελικά δεν εκτελέστηκε, έμεινε όμως φυλακισμένος έως το 1953 και από το 1962 έζησε εξόριστος στη Μακρόνησο και τον Άη Στράτη. Έκτοτε, μέχρι και τον Αύγουστο του 1973, πέρασε το μεγαλύτερο μέρος της ζωής του σε φυλακές και εξορίες, ως πολιτικός κρατούμενος (Μακρονήσι, Άη Στράτης, Αβέρωφ, Κέρκυρα, Κορυδαλλός, κ.ά.). Εκεί έμαθε ανάγνωση και γραφή. Το διάστημα 1962 και 1967 είναι στέλεχος της Νεολαίας της ΕΔΑ, μέλος της πενταμελούς Γραμματείας της Δ.Ν. Λαμπράκη και, στη συνέχεια, ιδρυτικό μέλος του ΠΑΜ. Η ελεύθερη ζωή του ξεκίνησε λίγο μετά τη Μεταπολίτευση.

Ο ίδιος στα χρόνια της Μεταπολίτευσης μετείχε στην «Κίνηση των 400» και στον χώρο της Ανανεωτικής Αριστεράς.

Στην εκπομπή, με αφετηρία τις εκλογές του Νοεμβρίου του 1977, ο Χρόνης Μίσσιος μιλάει για το ΚΚΕ Εσωτερικού στο οποίο συμμετείχε τότε. Σχολιάζει την πολιτική ζωή του τόπου εκείνης της περιόδου χωρίς να παραλείπει να αναφερθεί στη δική του πολιτική εμπειρία σε σχέση με τους κομματικούς γραφειοκρατικούς μηχανισμούς και τους δογματισμούς της Αριστεράς.

Εξηγεί γιατί, κατά τη γνώμη του, δεν πέτυχε το πολιτικό εγχείρημα του ΚΚΕ Εσωτερικού.

Ακολούθως, στη διεθνή επικαιρότητα ο Χρόνης Μίσσιος σχολιάζει τις αναταραχές στο Ιράν που οδήγησαν στην απομάκρυνση του σάχη και τον θρησκευτικό φανατισμό που άρχισε να εκδηλώνεται στην Ανατολή, ενώ καταθέτει την προσωπική του θέση ως προς τη συνήθη πρακτική της Αριστεράς να υποστηρίζει δογματικά τα λεγόμενα προοδευτικά καθεστώτα.

Στη συνέχεια, η συζήτηση στρέφεται στην ελληνική εξωτερική πολιτική. Το 1978 υπήρξε το έτος κατά το οποίο κορυφώθηκε η ελληνική διπλωματική δραστηριότητα και προπαντός οι ενέργειες του Κωνσταντίνου Καραμανλή για την ένταξη της χώρας στην ΕΟΚ.

Κατόπιν, στο επίκεντρο της συνομιλίας τίθενται οι ραγδαίες εξελίξεις στην Παιδεία και η εκπαιδευτική κατάσταση στην Ελλάδα. Ήταν το 1978 που με υπουργό Παιδείας τον Ιωάννη Βαρβιτσιώτη επιχειρήθηκε η εκπαιδευτική μεταρρύθμιση των ΑΕΙ, προκαλώντας αντιδράσεις της αντιπολίτευσης, δυνάμεις της οποίας ανέλαβαν πρωταγωνιστικό χώρο στα πανεπιστήμια. Με αφορμή αυτό, σχολιάζονται οι ευθύνες των κομμάτων και της Αριστεράς για την εξάρτηση του φοιτητικού κινήματος από τα κόμματα. Ο Χρόνης Μίσσιος σχολιάζει την αντιπολίτευση και κυρίως την πολιτική προσωπικότητα του Ανδρέα Παπανδρέου.

Έπειτα, η εκπομπή στρέφεται στο θέμα της διεθνούς και εγχώριας τρομοκρατίας, ενώ γίνεται προσπάθεια να εξετασθεί το φαινόμενο, αλλά και οι άκαρπες προσπάθειες των διωκτικών αρχών να την εξαλείψουν. Η τηλεοπτική κουβέντα τελειώνει με γεγονότα από τον διεθνή χώρο, δίνοντας έμφαση στον πόλεμο μεταξύ Βιετνάμ – Καμπότζης και τους χιλιάδες πρόσφυγες. Ένα γεγονός, που κατά την άποψη του καλεσμένου, αφορά άμεσα την Αριστερά.

Το επεισόδιο κλείνει με τη δημοσιογράφο να παραθέτει κάποια επιπλέον γεγονότα της χρονιάς από την Ελλάδα, αλλά και από τον κόσμο.

**Παρουσίαση:** Μαρία Ρεζάν  
**Σκηνοθεσία:** Διαγόρας Χρονόπουλος  
**Μουσική επιμέλεια:** Ζακ Μεναχέμ  
**Σκηνικά:** Πέτρος Καπουράλης

**Μοντάζ:** Νίκος Διονυσόπουλος  
**Έρευνα:** Στέφανος Ιωσήφ  
**Παραγωγή:** ΠΑΝΤΑΣ TV  
**Τηλεοπτική διεύθυνση:** Πολ Σκλάβος  
**Διεύθυνση φωτογραφίας:** Κώστας Ποταμιάνος  
**Έρευνα αρχειακού υλικού:** Σταύρος Στάγκος

**Τέλος, την ΠΑΡΑΣΚΕΥΗ 5/7/2024, στις 13:00, θα μεταδοθεί η ξένη σειρά ντοκιμαντέρ: «Ο ΜΙΣΕΛ ΡΟΥ ΜΑΓΕΙΡΕΥΕΙ ΣΤΗ ΓΑΛΛΙΚΗ ΥΠΑΙΘΡΟ» (MICHEL ROUX'S FRENCH COUNTRY COOKING) - Α΄ ΚΥΚΛΟΣ (Ε) Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Ηνωμένου Βασιλείου 2021**

Ο διάσημος σεφ **Μισέλ Ρου (Michel Roux)** μάς παίρνει μαζί του σε μια μαγειρική περιπέτεια στον Νότο της Γαλλίας.

Θα δημιουργήσει απλά γαλλικά πιάτα που τρελαίνεται να τρώει στις διακοπές του.

**(Α΄ Κύκλος) – Eπεισόδιο 1ο.**Ο κορυφαίος σεφ **Μισέλ Ρου** μαγειρεύει τέσσερα από τα αγαπημένα του πιάτα, ενώ είναι σε διακοπές στη Νότια Γαλλία.

Προμηθεύεται υλικά από ντόπιους παραγωγούς, έναν εκτροφέα αιγών στα όρη Σεβέν κι έναν παραγωγό βιολογικών οπωροκηπευτικών στην Αρντές.

Για τον Μισέλ, η μαγειρική στις διακοπές πρέπει να είναι απλή.

Η λαχταριστή του τάρτα με κατσικίσιο τυρί, καθώς και το ψάρι του με μυρωδικά είναι χάρμα οφθαλμών.

Θα καταφέρει, όμως, η κλασική του πουτίγκα Diplomate να ικανοποιήσει τον πιο σκληρό του κριτή, δηλαδή τη σύζυγό του Ζιζέλ;